अभिनेता सलमान खान और डायरेक्टर अली अब्बास जफर दोनों बॉलीवुड की हिट जोड़ी है. दोनों ने मिलकर ‘सुल्तान’ और ‘टाइगर जिंदा है’ जैसी ब्लॉक-बस्टर फिल्में बॉलीवुड को दी हैं. दोनों एकबार फिर से आने वाली फिल्म ‘भारत’ में काम करने जा रहे हैं. फिल्म का एलान जब से हुआ है, तभी से फिल्म को लेकर कोई ना कोई खबर आए दिन आती रहती है. फिल्म से जुड़ी एक और नई बात सामने आई है. फिल्मी गलियारों की खबरों की माने तो फिल्म में खास रोल के लिए अभिनेता अली फजल को एप्रोच किया गया है.